|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 30.maijā** | **Nr. GND/2024/286** |
|  | **(protokols Nr. 11; 55.p.)** |

**Par Gulbenes novada pašvaldības dalību biedrībā “****Latvijas Zaļo ceļu asociācija”**

Atbilstoši Gulbenes novada pašvaldības domes 2023.gada 25.maija lēmumam Nr.GND/2023/531 “Par Gulbenes novada pašvaldības dalību biedrībās un nodibinājumos” (protokols Nr. 8; 77.p.) tika nolemts turpināt Gulbenes novada pašvaldības (turpmāk – pašvaldība) dalību biedrībā “Latvijas Zaļo ceļu asociācija”, reģ. 40008246059 (turpmāk – biedrība).

Lai arī līdzšinējā sadarbība ar biedrību ir bijusi veiksmīga, biedrība 2024.gada 14.maijā ir nākusi klajā ar ierosinājumu (iesniegums reģistrēts pašvaldībā 2024.gada 15.maijā ar Nr.GND/4.2/24/1735-L) - lai nodrošinātu turpmāk efektīvu un veiksmīgu sadarbību, tajā skaitā realizējot noteiktus projektus, ar pašvaldībām, valsts institūcijām, izglītības iestādēm, kuras ir biedrības biedri, biedrība piedāvā precizēt savstarpējās sadarbības formu, tādejādi cita starpā mazinot biedrībai noteiktu administratīvo slogu, proti, pašvaldībai būt nevis biedra statusā, bet tā vietā kļūst par sadarbības partneri.

Ņemot vērā minēto un pamatojoties uz Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 62.punktu, atbilstoši kuram lēmumu par pašvaldības iestādes dalību biedrībā vai nodibinājumā pieņem dome, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IZBEIGT Gulbenes novada pašvaldības dalību biedrībā “Latvijas Zaļo ceļu asociācija”, reģistrācijas Nr. 40008246059.
2. UZDOT Gulbenes novada pašvaldības izpilddirektoram organizēt lēmuma izpildi.

Gulbenes novada pašvaldības domes priekšsēdētājs A. Caunītis